# FŐEGYHÁZMEGYEI

**KATEKETIKAI KONZULTÁCIÓS IRODA** Tárgy: Adatszolgáltatás

H-3300 Eger, Széchenyi utca 5. Hiv szám:

Telefon: 36/515-270; 30/477-1139 Melléklet:

Email: [hitoktatasiosztaly@egriegyhazmegye.hu](mailto:hitoktatasiosztaly@egriegyhazmegye.hu)

Ikt. szám: 336/2016

**Főtisztelendő Plébános Atya, Tisztelt Hitoktató Munkatársunk!**

A tanév megkezdése után elérkezett a szokásos októberi adatszolgáltatás ideje. Levelünkhöz mellékelve megküldjük az MKPK által kért adatlapot, melyet csak a KLIK által fenntartott intézményekben hitoktatást végző hitoktatóktól és atyáktól kérünk kitölteni. **Beérkezési határideje**, rajtunk kívül álló okok miatt szoros, **2016. október 10.** Nyomatékosan kérjük, hogy a határidőt mindenki szíveskedjék tartani! (Megjegyzendő, hogy az adatlapot le lehet tölteni a: [www.eger.egyhazmegye.hu/oktatas,neveles/kateketikaiiroda/dokumentumok](http://www.eger.egyhazmegye.hu/oktatas,neveles/kateketikaiiroda/dokumentumok) oldalról.)

Az adatlapok kitöltésénél az alábbi szempontokat kérjük szem előtt tartani:

**1,** Csoportonként egy adatlapot kérünk kitölteni. (Pl. Ha valaki 8 évfolyamon tanít, 8 órában, akkor 8 db adatlapot fog kitölteni. Egy csoportnak az egy azonos órán ülő gyerekek számítanak, függetlenül attól, hogy a, b, c osztályba járnak-e vagy különböző osztályfokokról összevontan (pl.: 7-8.o.) vannak jelen)

**2,** Az iskola OM azonosítója és KIR azonosítója két különböző szám. Mindkettőről az iskola igazgatója tud helytálló felvilágosítást adni. A KIR azonosító egy 3 jegyű szám valamennyi intézmény esetében. Ha valaki nem ilyen számot kap, inkább hagyja üresen a mezőt, az iroda dolgozói pótolják.

**3,** Az iskolai csoportazonosító rovatot üresen kérjük hagyni.

**4,** A Bellarmin csoportazonosítót az iroda munkatársai írják be, kérjük a rovatot üresen hagyni!

**5,** A feladatellátási hely neve az iskola **pontos** neve, ami az iskola hivatalos bélyegzőjén szerepel.

**6,** A feladatellátási hely címe annak az épületnek a pontos címe, ahol az adott csoport hittanórája zajlik. (Ez gyakran nem esik egybe az iskola hivatalos címével.)

**7,** A táblázatbanaz évfolyamotkérjük a rovat fejlécében megjelölt módon feltüntetni valamennyi gyermek esetében. (A nyolcosztályos gimnáziumoknál nem szükséges külön jelölést használni, a hat évfolyamosokat HG/7, illetve HG/8 jelöléssel kérjük ellátni!)

**8,** A hit- és erkölcsoktatásban résztvevő tanulók neve rovatban a gyermek pontos és teljes nevét kérjük feltüntetni, úgy, ahogyan az iskolai naplóban szerepel.

**9,** Az adatlap aljána keltezés az év és a hónap megjelölése rajta van, a kiállítás dátumának pontos napját viszont kérjük odaírni. (A keltezés nem lehet korábbi, mint 2016. október 1.)

**10,** Az adatlap alján az iskolaigazgató, a plébános és a hitoktató aláírása, valamint az iskola és a plébánia pecsétje együttesen szükséges, hogy jelen legyen. Kérjük, fokozottan ügyeljenek arra, hogy egyik se maradjon le, mert bármelyik hiányzik, az adatlap nem érvényes.

Valamennyi adatlap 3 eredeti példányban kell, hogy készüljön. Ebből 1 aláírt és pecsételt példányt át kell adni az iskola igazgatójának, 1 marad a hitoktatónál, 1 pedig elsőbbségi küldeményként beküldendő az iroda címére. Fokozottan kérjük, hogy **a borítékra ez a címzés kerüljön**:

Főegyházmegyei Kateketikai Konzultációs Iroda

3300 Eger, Széchenyi utca 5.

Kérjük, hogy munkánk megkönnyítése érdekében, aki teheti, mielőtt postára adja a kitöltött adatlapokat, szíveskedjék azokat bescannelni és a [hitoktatasiosztaly@egriegyhazmegye.hu](mailto:hitoktatasiosztaly@egriegyhazmegye.hu) e-mail címre elküldeni. Kérjük továbbá, hogy mindenki szíveskedjék ezt az e-mail címet használni! Magán e-mail címekre elküldött adatlapokat sajnos nem tudunk kezelni.

Kérem, hogy az adatlapok kitöltése közben felmerülő valamennyi kérdésükkel bátran forduljanak irodánkhoz. Munkatársaink készséggel állnak rendelkezésükére! A májusi adatszolgáltatás pontossága és precizitása igen pozitív tapasztalatokkal szolgált irodánk munkatársai felé. Kérem, hogy a jó gyakorlatot tekintsük immár hagyománynak és ugyanazzal a készséges együttműködéssel segítsék irodánk munkáját!

A nem kis adminisztratív terhet jelentő munkájukat előre is köszönve kívánom életükre és munkájukra a Jóisten bőséges áldását!

Eger, 2016. szeptember 29.

Deli Lajos

a Főegyházmegyei Kateketikai Konzultációs Iroda

igazgatója